Source: http://smartlegal.hu/hu/blog
Timestamp: 2019-11-17 14:34:14
Document Index: 12823017

Matched Legal Cases: ['Bíróság ', 'bíróság ', 'KÚRIA ', 'Kúria ', 'Bíróság ', 'BÍRÓSÁG ', 'Kúria ', 'Bíróság ', 'Bíróság ', 'BÍRÓSÁG ', 'bíróság ', 'Kúria ', 'Bíróság ', 'Bíróság ', 'Kúria ', 'Kúria ', 'KÚRIA ', 'Kúria ', 'Kúria ', 'bíróság ']

Perek és Választottbíráskodás
KIRÚGHATOD A DOLGOZÓDAT EGY BLOGBEJEGYZÉS MIATT? - STRASBOURG DÖNTÖTT
dr. Vereb Anita / Munkajog
Hogyan lehet egyensúlyt teremteni a munkáltató gazdasági érdekei és a munkavállaló véleménynyilvánításhoz való jog között? Korlátozhatja a munkáltató a munkavállaló véleménynyilvánításhoz való jogát és megszüntetheti a munkaviszonyt egy blogbejegyzés miatt? Az Emberi Jogok Európai Bírósága (ECHR) ezekkel a kérdésekkel foglalkozott egy friss döntésében, amelyet egy magyar kérelmező ügyében hozott. Rövid cikkünkben összefoglaljuk a tényeket és a Bíróság megállapításait.
dr. Gritta Péter / Munkajog
SÜTI, NEM SÜTI? –GDPR DÖNTÉS AZ EU BÍRÓSÁGTÓL COOKIE ÜGYBEN
dr. Vereb Anita / GDPR
Bizonyára senki előtt sem ismeretlen az a jelenség, amikor egy honlap betöltésekor felugrik az ablak és arról tájékoztatnak bennünket, hogy a honlapon sütiket használnak. A GDPR hatályba lépése óta pedig még inkább kiemelt téma lett a „sütizés”. Nemrég az Európai Unió Bírósága (EUB) is a sütiknek szentelte figyelmét. Olvasd el rövid cikkünket, ha a honlapodon te is használsz sütiket és tudni szeretnéd, hogy mire érdemes figyelni az EUB új döntésének fényében.
dr. Korózs Péter, dr. Schmidt Richárd / Perek és Választottbíráskodás
HOGYAN HASZNÁLHATSZ FEL KÜLFÖLDI DOKUMENTUMOKAT MAGYARORSZÁGON
dr. Gritta Péter / Társasági jog
Nemzetközi szinten tevékenykedő vagy külföldi hátterű cégek esetében mindennapos, hogy idegen nyelvű dokumentumokkal kell dolgozni, illetve, hogy az ügyvezető külföldön ír alá céges nyilatkozatokat és szerződéseket. Habár a cég mindennapjaiban ennek nincs különösebb jelentősége, más a helyzet, ha a külföldön kelt vagy idegennyelvű iratot bíróság előtt, vagy más jogi eljárásban akarod felhasználni, hiszen a dokumentumnak ilyenkor külön szabályoknak kell megfelelni. Rövid cikkünkben bemutatjuk, mikre kell figyelned, ha külföldi iratot akarsz felhasználni a magyar hatóságok előtt.
dr. Korózs Péter / Munkajog
LEHET-E A BIZALMAT TÖRVÉNYBEN MEGHATÁROZNI? – A BIZALOMVESZTÉS A MUNKAÜGYI BÍRÓSÁGOK GYAKORLATÁBAN
A bizalomvesztés a munkáltatók által gyakran alkalmazott olyan felmondási ok, melyet a Munka Törvénykönyve nem határoz meg, így a bírói gyakorlatra marad, hogy azt tartalommal töltse ki. Cikkünkben összefoglaltuk, hogy a munkaügyi bíróságok gyakorlatában milyen esetben volt megalapozott a bizalomvesztésre alapított elbocsátás.
dr. Gritta Péter / Követeléskezelés
ELLENŐRIZHETED A MUNKAVÁLLALÓD MOBILTELEFONJÁT? – A KÚRIA DÖNTÖTT
A Kúria nyáron egy olyan ügyben hozott döntést, amelynek központi kérdése az volt, hogy jogszerű volt-e munkavállaló munkavégzés céljára használt telefonjának ellenőrzése a munkáltatója által. Bár a GDPR hatálybalépése miatt a jogszabályi környezet részben módosult, ennek ellenére a döntés érdekes tanulságokkal szolgálhat. Olvasd el rövid cikkünket, ha tudni szeretnéd, hogy ellenőrizheted-e a dolgozód munkavégzésre használt telefonját.
dr. Korózs Péter / E-kereskedelem
A FACEBOOK “TETSZIK” GOMB ÉS AMI MÖGÖTTE VAN – LUXEMBURG DÖNTÖTT
Az Európai Unió Bírósága a nyári szünet előtt döntést hozott egy a Facebook-ot is érintő adatvédelmi kérdésben. A döntés érdekes és tanulságos lehet mindenki számára, aki a honlapján elhelyezi a Facebook „Tetszik” gombot. Rövid cikkünkben a Bíróság legfontosabb megállapításait foglaljuk össze.
BEHAJTHATATLAN KÖVETELS ÁFÁJA – NEM ELVESZETT PÉNZ 2020-tól?
Eddig kevés bosszantóbb dolog volt egy magyar cég számára, annál, hogy az üzleti partner által meg nem fizetett követelés után is be kellett fizetni az ÁFA-t a költségvetésnek, még akkor is, ha az adós végül soha nem fizette ki a követelést. Szerencsére 2020-tól a fenti szabályok módosulnak és lehetőség lesz a behajthatatlan követelés már befizetett ÁFA tartalmának visszatérítésére. Ennek részleteit foglaljuk össze cikkünkben.
EZEKET A KIFEJEZÉSEKET KERÜLD, HA VÉDJEGYET AKARSZ BEJEGYEZTETNI
Anita Vereb / Szellemi Alkotások
Szeretnél szót vagy szlogent védjegyként bejegyeztetni? Jobb, ha vigyázol, hogy milyen kifejezéseket használsz, mert ha túl általános és leíró jellegű, az problémát okozhat a bejegyzésnél, vagy később, ha valaki a védjegyedet használni szeretné. Ebben a cikkben bemutatjuk, hogy miért fontos, hogy egyedi védjegyet válassz magadnak.
MIÉRT ELLENŐRIZD MINDIG AZ ÜZLETI PARTNEREID KÉPVISELETI JOGÁT?
Az üzleti életben egy-egy szerződés aláírása vagy nyilatkozat megtétele a cég nevében rutin feladatnak számít. A „gépies” folyamat során a felek sokszor nem is vizsgálják, hogy a másik fél részéről aláíró személy valóban jogosult-e a cég képviseletére. Létrejön-e a szerződés, ha az aláíró személy nem jogosult a képviseletre, vagy a képviseleti joga korlátozott? Ki, kitől és mit követelhet ilyen esetben? Cikkünkből többek között ezekre a kérdésekre kaphatsz választ.
BEJEGYEZTETHETED VÉDJEGYKÉNT A NEYMAR SZÓT? AZ EU BÍRÓSÁG DÖNTÖTT
dr. Vereb Anita / Kereskedelmi Jog
Milyen alapon lehet töröltetni az olyan védjegyet, amely teljesen megegyezik egy világhírű focista nevével? Milyen tényezőket kell figyelembe venni annak eldöntésekor, hogy a védjegy jogosultja rosszhiszemű volt-e a bejegyzéskor? Az Európai Unió Bírósága egyik friss döntésében választ adott ezekre a kérdésekre, mi pedig röviden összefoglaljuk az ítéletet.
ÍGY FEJLESZD OKOSAN A MUNKAVÁLLALÓK BÉRÉT
A munkaviszony egyik sarokköve mindkét fél számára a bérezés. Nem újkeletű jelenség, hogy a munkáltató az alapbér emelése helyett más módon kíván magasabb összeget juttatni az alkalmazottnak, akár a rugalmasság, akár az adóoptimalizálás szempontja miatt. Az így születő, sokszor „félhivatalos” megoldások mindkét fél számára veszélyesek lehetnek, mivel egy rosszul végződő munkaviszony könnyen egy munkaügyi per kezdete lehet. Cikkünkben bemutatjuk, hogyan oldhatod meg rugalmasan a bérezés kérdését a szabályoknak való megfelelés mellett.
24 Má
EURÓPAI BEFEKTETŐK KONTRA MAGYARORSZÁG 2:0 – A FÖLDTÖRVÉNY ISMÉT ELBUKOTT LUXEMBURGBAN
dr. Schmidt Richárd / Társasági jog
Az Európai Unió Bírósága 2019 májusában ismét elítélte a 2014-ben hatályba lépett Földtörvényt, mely kártalanítás nélkül törölte el a termőföldeken fennálló haszonélvezeti jogokat. Mi a „hozzáadott értéke” ennek a második európai ítéletnek és miért fontos azok számára akik kártérítést remélnek az elvesztett haszonélvezeti jogok miatt?
Richard Schmidt / GDPR
Anita Vereb / Munkajog
dr. Holló Viktória / Munkajog
17 Áp
03 Áp
dr. Gritta Péter / E-kereskedelem
dr. Schmidt Richárd / Perek és Választottbíráskodás
Anita Vereb / Események
dr. Gritta Péter / Ingatlan
dr. Holló Viktória / E-kereskedelem
06 Má
dr. Gritta Péter / Kereskedelmi Jog
VISSZAÉL-E A FACEBOOK GAZDASÁGI ERŐFÖLÉNYÉVEL, HA NEM GDPR KONFORM?
Míg meg sem száradt a tinta a francia adatvédelmi hatóság Google-ügyben hozott döntésén, a német versenyfelügyeleti hatóság most a másik óriással, a Facebook-al szemben hozott elmarasztaló határozatot jogsértő adatkezelési gyakorlata miatt. Gondolom most felmerül benned a kérdés, hogy mi köze az adatvédelemnek a gazdasági versenyhez? Nos, olvasd el rövid cikkünket és megtudhatod, „hogy kerül a csizma az asztalra”.
ADATTOVÁBBÍTÁS JAPÁNBA? ZÖLD UTAT ADOTT AZ EURÓPAI BIZOTTSÁG
dr. Holló Viktória / GDPR
Egy héttel az EU – Japán kereskedelmi megállapodás hatályba lépése előtt az Európai Bizottság úgy döntött, hogy Japán is biztonságos országnak minősül a GDPR szerint. Mit jelent az, hogy biztonságos? Miért bír ez jelentőséggel? Cikkünkben bemutatjuk, hogy milyen hatásokkal jár egy ilyen döntés.
MIÉRT VESZTHETI EL A MCDONALD’S A BIG MAC VÉDJEGYET EURÓPÁBAN?
Nem jól indult az év a McDonald’s háza táján, ugyanis január közepén futótűzként terjedt a sajtóban a hír, hogy az óriásvállalat elvesztette a BIG MAC kifejezést védő Uniós védjegyét. Mivel a döntés fellebbezhető, a védjegy elvesztését elhamarkodott lenne tényként kezelni, viszont a tanulság már most is levonható, melyet az ügy részleteivel együtt ismertetünk cikkünkben.
ÉRVÉNYES-E AZ INGYENES VERSENYTILALMI MEGÁLLAPODÁS VEZETŐ ESETÉBEN?
Vajon meg lehet állapodni egy vezető állású munkavállalóval, hogy a munkaviszony megszűnése után ne legyen a munkáltató versenytársa, úgy hogy ezért nem kap külön díjazást? A Kúria vezető munkavállaló esetében úgy tűnik máshol látja a szerződéses szabadság korlátait, mint a jogalkotó. A friss döntést cikkünkben elemezzük.
RÁHARAPOTT A „SAJT-ÜGYRE” AZ EURÓPAI UNIÓ BÍRÓSÁGA
Nem mindennapi ügyben döntött az Európai Unió Bírósága. Az jogvita egy sajttermék körül robbant ki, a Bíróság pedig abban foglalt állást, hogy részesülhet-e szerzői jogi védelemben egy élelmiszer íze. Cikkünkből megismerheted a Bíróság döntését, valamint az ügy által felvetett kérdéseket azzal kapcsolatban, hogy mi minősülhet „műnek” az EU szerzői joga szempontjából.
„RABSZOLGATÖRVÉNY” VAGY SZÉLESEBB PRIVÁT AUTONÓMIA?
A „rabszolgatörvényként” elhíresült törvénymódosítás nagy vihart kavart az elmúlt időszakban. Mennyi lehet a munkáltató által elrendelt túlóra? 250? 300? 400 óra? Lehet mostantól hatnapos munkahetet szervezni? A mostani cikkünkben a törvénymódosítással kapcsolatban gyakran hallott városi legendákat szeretnénk tisztázni, hogy tudd, milyen hatással lesz a cégedre az új szabályozás.
ÚJ MAGYAR TÖRVÉNY A KÜLFÖLDI BEFEKTETÉSEK KORLÁTOZÁSÁRÓL
2019. január 1. napján lépett hatályba a Magyarország biztonsági érdekét sértő külföldi befektetések ellenőrzéséről szóló törvény, mely alapján kötelező bejelenteni a jogszabály olvasatában „külföldinek” minősülő befektetők magyar társaságokban történő érdekeltségszerzését. Az új jogszabály alapján a belügyminiszter megtilthatja egyes befektetők tulajdonszerzését vagy megvonhatja a tevékenység végzéséhez szükséges jogosultságokat. Írásunkban összefoglaljuk az új törvénnyel kapcsolatos legfontosabb ismereteket.
AZ ÉV 5 LEGNAGYOBB GDPR BAKIJA
Észrevetted már, hogy ha sokat foglalkozol egy témával, akkor elkezded mindenbe belelátni? Számomra 2018-ban egyértelműen a GDPR volt az, ami ilyen módon beszivárgott a magánéletembe. Ez adta az ötletet ahhoz, hogy összegyűjtsem az év GDPR bakijait, amelyeket a kollégáimmal tapasztaltunk. Természetesen a főszereplőink nem utaztak olyan nagyban, mint a Facebook és „kis barátai”, viszont ezek a történetek jól mutatják, hogy milyen könnyű elcsúszni egy banánhéjon, ha GDPR megfelelésről van szó.
AMIKOR A KEVESEBB NÉHA TÖBB- ÉV VÉGI LEÁRAZÁSOK JOGI SZEMSZÖGBŐL
A karácsonyi bevásárlási láz már november végén, a Black Friday-el elkezdődött, a leárazásokkal teli időszakot nem csak a vásárlók, de az eladók is próbálnak kihasználni. Ebben az időszakban a Versenyhivatalt is fokozottan érdeklik a hihetetlen leárazások és amennyiben jogsértést allapítanak meg a boltnál, a GVH „meglepetése” egy tízmilliós nagyságrendű bírság. Az utóbbi évek ellenőrzései során olyan nagy cégek akadtak fenn a hatóság hálójában, mint az Extreme Digital, a Media Markt, az Alzo vagy a Lidl. Ha eladó vagy és webshop-ot üzemeltetsz, néhány apróságon olyan könnyű elcsúszni, mint a jégen. Ezért összeszedtük a legfontosabb szabályokat a vevőcsalogató leárazásokkal kapcsolatban és azt is megtudhatod, hogyan működhet jogszerűen a webshop-od. Így elkerülheted, hogy a karácsonyi időszakban elért profitot végül a versenyhivatalnak kelljen befizetned.
MIKOR KELL A MUNKAHELYEN HATÁSVIZSGÁLATOT VÉGEZNED A GDPR SZERINT?
GPS nyomkövetők vannak céges autóidban? Esetleg billentyűzet-, vagy egéraktivitás méréssel figyeled az otthonról dolgozó kollégák munkakedvét? Jobb, ha ezeket az eszközöket körültekintően használod, mert a NAIH legfrissebb iránymutatása szerint akár hatásvizsgálatra is szükséged lehet, ha meg akarsz felelni a GDPR-nek.
VISZLÁT GEO-BLOCKING! AVAGY NE DISZKRIMINÁLJ A WEBSHOPODBAN!
dr. Vereb Anita / E-kereskedelem
Magyarországon üzemeltetsz webshopot, de nem szolgálsz ki német vevőket? Ezzel az eljárással megsértheted az uniós jogot, egészen pontosan a Geo-blocking Rendeletet, amely határokon átnyúló kereskedelem esetén tiltja a vevők közötti megkülönböztetés bizonyos formáit. Cikkünkben összefoglaljuk a 2018. december 3-től alkalmazandó új jogszabály leglényegesebb elemeit.
GDPR ELŐADÁS FRANCIA VÁLLALKOZÓK ÉS VEZETŐK RÉSZÉRE A PAVILLON DE PARIS-BAN
dr. Schmidt Richárd / GDPR
Irodánk vezető partnere, Schmidt Richárd közös előadást tartott az Európai Unió Általános Adatvédelmi Rendeletéről francia vállalkozók és vezetők részére a DEFH klubban, Julien Thomas IT szakemberrel, a YourOsoft alapítójával.
dr. Schmidt Richárd
Irodánk történetének fontos mérföldkövéhez érkeztünk, ugyanis örömmel jelentjük be, hogy idén ünnepeljük fennállásunk tizedik évfordulóját. Visszatekintve az Iroda hosszú fejlődésen ment keresztül, mire kialakult fő profilunk: ügyfeleink tevékenységének támogatása belföldi és határon átnyúló gazdasági jogi ügyekben.
ELÉG EGY FIGYELMEZTETŐ MATRICA A KAMERÁZÁSHOZ A GDPR SZERINT?
Cégeddel kamerákat üzemeltetsz a dolgozók, vagy az ügyfelek megfigyelése érdekében? A kamerák rögzítik is a képet, vagy „elő adásban” működnek? Ha azt hiszed, hogy egy kamerázásra figyelmeztető matrica kihelyezéssel meg van oldva a GDPR kérdés, akkor tévedsz. Legfrissebb cikkünkben az Adatvédelmi Hatóság egyik döntését elemezzük.
MIÉRT NE MÁSOLD DOLGOZÓID SZEMÉLYI IGAZOLVÁNYÁT A GDPR SZERINT?
Anita Vereb / GDPR
GDPR megfeleltetési projektjeink során gyakran hallom megbízóinktól, hogy a munkavállalóik személyi igazolványáról fénymásolatot készítenek vagy bescannelik. Valószínűleg nem ez lesz a legizgalmasabb cikkem, de fontosnak tartom egyszer és mindenkorra tisztázni: a fényképes igazolványok másolása rossz gyakorlat, mely sem a GDPR-nek, sem pedig az Adatvédelmi Hatóság ajánlásainak nem felel meg. Az alábbiakban röviden összefoglalom, hogy miért problémás a személyik másolása és mit kellene csinálni helyette.
LUXEMBURG DÖNTÖTT – MIKOR PERELHETED A NEMZETKÖZI FEDEZETELVONÁS KEDVEZMÉNYEZETTJÉT SAJÁT ORSZÁGODBA
dr. Schmidt Richárd, dr. Gritta Péter / Követeléskezelés
Adósod csődbe ment? Előtte egy külföldi cégnek adta el vagyontárgyait? Mikor perelheted be az utóbbit a saját országod bírósága előtt fedezetelvonás miatt, hogy elkerülj egy költséges külföldi jogérvényesítést? Az Európai Unió Bírósága Feniks-ügyben hozott ítéletével a fenti kérdésre ad választ, melyet cikkünkben elemzünk.
HOGYAN VÉDD HATÉKONYAN CÉGED ÜZLETI TITKAIT
Ha az üzleti titkok kerülnek szóba, legtöbben nagy cégekre és milliós nagyságrendű pályázatokra gondolnak. Nemcsak a nagyvállalatoknak okozhat azonban komoly bosszúságot és persze anyagi veszteséget a bizalmas információk kiszivárgása. Ha azt gondolod, ez a probléma a Te cégedet nem érintheti, cikkünk pont Neked szól. Írásunkban bemutatjuk, mi minősülhet üzleti titoknak, hogyan védheted ezen információkat, valamint, milyen lehetőségeid vannak, ha már megtörtént a jogsértés.
NEMZETKÖZI SZÁLLÍTMÁNYT VÁRSZ? 1000 EURÓS BÍRSÁGOT KAPHATSZ, HA NEM FIGYELSZ A PAPÍROKRA!
A nemzetközi közúti fuvarozás során számos előírásnak kell megfelelni. Ezek általában a fuvarozót érintik, viszont bizonyos esetekben címzettként is vannak kötelezettségeid, melyek elmulasztása bírságot vonhat maga után. Cikkünkből megtudhatod, hogy amennyiben céged az EU-n kívülről kap szállítmányt, hogyan kerülheti el a közlekedési hatóság „bírságcsapdáját”.
ADATVÉDELMI BÍRSÁGOT ZSÁKOLT A KOSÁRLABDA SZÖVETSÉG – TE HOGY KERÜLD EL?
Remélem, hogy a Magyar Kosárlabda Szövetség a játékhoz jobban ért, mint az adatvédelemhez. Az utóbbiban ugyanis nem jeleskednek, az Adatvédelmi Hatóság pedig a „faltokat” bírsággal jutalmazta. Nézzük, milyen hibákat követett el a Szövetség, melyeket jobb, ha cégeddel elkerülsz.
ÚJ ÜZLETI TITOKRÓL SZÓLÓ TÖRVÉNY MAGYARORSZÁGON – HATÉKONYABB VÉDELEM
dr. Schmidt Richárd, dr. Gritta Péter / Kereskedelmi Jog
Nem titkoljuk tovább: augusztusban hatályba lépett az üzleti titok védelméről szóló új törvény, mely az eddigi széttagolt szabályozás helyett egységesen és hatékonyabban védi az üzleti titkot, valamint a know-how-t Magyarországon. A fontosabb új szabályokat cikkünkben foglaljuk össze.
dr. Holló Viktória / Követeléskezelés
ADÓSPARADICSOM LESZÜNK - AVAGY A CSŐDTÖRVÉNY 2018 NYÁRI MÓDOSÍTÁSA
dr. Schmidt Richárd / Követeléskezelés
Az „Ördög mindig a részletekben rejlik”. Hogy a mondás mennyire igaz, azt bizonyítja az törvényjavaslat, melyet az Országgyűlés a nyári uborkaszezonban néhány nap alatt fogadott el. A Csődtörvényt módosító új jogszabály a felszámolási eljárásnak csupán egyetlen szakaszát módosítja, de a hazánkban amúgy sem túl magas fizetési morált tovább fogja rontani, több hónap haladékot adva a nem fizető adósok részére.
AZ EU BÍRÓSÁG DÖNTÖTT – MÉG JEHOVA TANÚI SEM MENEKÜLHETNEK A GDPR ELŐL
Vonatkozik-e rád a GDPR, ha a személyes adatokat csak papír alapon gyűjtöd? Adatkezelőnek minősülsz-e, ha nem szabod meg, hogy partnereid pontosan milyen személyes adatokat gyűjtsenek és nem is férsz hozzá az adatokhoz? Cikkünkből, mely az Európai Unió Bíróságának a Jehova Tanúi Közösség ügyében hozott döntését elemzi, választ kaphatsz ezekre a kérdésekre.
23 Áp
09 Áp
dr. Vereb Anita / Adatvédelmi Jog
PORNÓ A CÉGES LAPTOPON – STRASBOURG DÖNTÖTT A KIRÚGÁSRÓL
Megnyithatja-e a munkáltató a dolgozó céges laptopján a „Személyes adatok” mappában lévő file-okat? Kirúghatja-e a munkavállalót, ha egy rakás szexvideót talál? Ezek voltak a kulcskérdései a Libert kontra Franciaország ügynek az Emberi Jogok Európai Bírósága előtt. Cikkünkben összefoglaljuk az ügy részleteit és a strasbourgi bíróság döntését.
09 Má
08 Má
Schmidt Richárd / Perek és Választottbíráskodás
PARADICSOMSŰRÍTMÉNY HELYETT KŐZÚZALÉK: FELEŐS-E A SPEDITŐR FOB PARITÁSNÁL?
A fenti kérdés a Kúria egy friss eseti döntése során merült fel, ahol az volt az alapvető kérdés, hogy a magyar szállítmányozó köteles-e a kínai eladótól átvett küldeményt azonnal, berakodáskor megvizsgálni, és felelős-e a vevő abból eredő káráért, hogy a zárt konténerben ténylegesen más áru van.
HOGYAN KÉSZÍTSD FEL A WEBSHOPODAT A GDPR-RE?
Van egy kis webshopod és úgy gondolod, hogy a GDPR és az adatvédelem csak az olyan mamut cégeket érinti, mint az Amazon? Nem is tévedhetnél nagyobbat., hiszen gondolj csak bele abba, hogy a vásárlóid magánszemélyek, akiknek legalább a nevét, e-mail címét és a címét kezeled. Mielőtt teljesen pánikba esnél a felismeréstől, hogy a GDPR a webshopodra is alkalmazandó, vegyél egy nagy levegőt és olvasd el rövid cikkünket arról, hogy hogyan feleltetheted meg a webshopodat a GDPR-nek.
HA RÖVID A LÁTÁSOD, TOLDD MEG EGY KAMERÁVAL
Sok cég felismerte már a biztonsági kamerák előnyeit, azonban az alkalmazás során sok kérdés felvetődhet: A munkavállalókra, vásárlókra, beszállítókra ugyanolyan szabályok vonatkoznak? Kiktől kell engedélyt kérni? Hogyan kell tájékoztatást nyújtani? Hova tegyük a figyelmeztetést? Az alábbi cikkünkben ezekre a kérdésekre adunk választ.
dr. Vereb Anita / Perek és Választottbíráskodás
Richard Schmidt / Perek és Választottbíráskodás
Viktoria Hollo / Adatvédelmi Jog
EU JOGBA ÜTKÖZIK A GÉPJÁRMŰADÓ KIVETÉSE A KÜLFÖLDI JÁRMŰVEKRE
dr. Pap Marcell / Társasági jog
Éppen 10 éve került a magyar regisztrációs adó ügye az Európai Bíróság elé, amelynek ítélete alapján a külföldről behozott használt autók adója elbukott Luxemburgban. Magyarországnak nincs szerencséje a külföldi gépjárművekre kivetett adókkal, ugyanis az Európai Unió Bírósága legújabb ítéletével a gépjárműadó EU jogba ütközését állapította meg. Ennek elsősorban nem a magyar autósok, hanem a nemzetközi szállítmányozó cégek örülhetnek, mert a döntés csak a külföldön regisztrált, Magyarországon áthaladó gépjárművekre vonatkozik.
FELHŐ VIHAR NÉLKÜL – 5 ADATVÉDELMI TIPP FELHŐHASZNÁLATHOZ
dr. Schmidt Richárd / Adatvédelmi Jog
Manapság szinte már nincs is olyan cég, amely ne használna felhő szolgáltatásokat, de kevesen gondolnak arra, hogy az adatok „házon kívüli” tárolása milyen további kihívásokkal jár. Annak érdekében, hogy céged a megfelelő felhőszolgáltatót válassza és elkerülje a 2018. májusától életbe lépő Általános Adatvédelmi Rendelet (GDPR) által kiszabható rendkívül magas bírságokat, a jelen cikkben foglaltuk össze a legfontosabb tudnivalókat.
REKORD ADATVÉDELMI BÍRSÁG – 5 HIBA, AMI EHHEZ VEZETETT
A Nemzeti Adatvédelmi és Információszabadság Hatóság a közelmúltban tette közzé a Magyar Szcientológiai Egyház jogellenes adatkezeléséről hozott határozatát. A Hivatal a maximális 20 Millió Forintos bírságot szabta ki, figyelembe véve az érintettek jelentős számát és a jogsértés kiemelkedő súlyát. A Szcientológiai Egyháznak szerencséje van, hogy az Adatvédelmi Rendelet még nem alkalmazandó, különben a bírság 20 Millió Forint helyett akár 20 Millió Euro is lehetett volna. Ugyanakkor az egyház által elkövetett hibák az Adatvédelmi Rendelet alapján is jogsértésnek minősülnek, ezért összegyűjtöttem 5 hibát, amiből okulni lehet.
KÖZÉPPONTBAN A GDPR – ELŐADÁS A BELGABIZ SZEMINÁRIUMON
dr. Schmidt Richárd / Események
Az Európai Általános Adatvédelmi Rendelet (GDPR) 2018. május 28-i hatálybalépésének napja egyre csak közeledik, ám a magyar kis- és középvállalkozások túlnyomó többsége még nem készült fel a változásokra. Emiatt is tökéletes volt a Belga Üzleti Klub szemináriumának időzítése, amelyen irodavezető ügyvédünk, Dr. Schmidt Richárd vendégelődóként vett részt.
INTERNATIONAL LAW FIRMS KONFERENCIA CIPRUSON
Irodánk az International Law Firms (ILF) tagja, amely kis és közepes méretű ügyvédi irodák hálózata, 70 taggal 50 országból. Az ILF célja, hogy növelje az ügyfeleknek nyújtott szolgáltatása színvonalát határon átnyúló üzleti jogi kérdésekben. A hálózat évente világszintű és regionális konferenciákat szervez, ahol megoszthatjuk egymással tapasztalatainkat, találkozhatunk új emberekkel, új nézőpontokkal, és jobbá tehetjük közösségünket.
VÉGZETES IS LEHET A TÚLÓRÁZÁS?
Nemrég megjelent cikkében a Guardian arról számolt be, hogy egy japán nő meghalt, miután egy hónapban 159 túlórát teljesített. Japánban ez nem egyedülálló eset, ugyanis erre a jelenségre a japán nyelv egy külön szóval rendelkezik, mely a “karoshi”. Természetesen ez ettől még kirívó esetnek számít, amely az európai munkakultúrától igen távol áll, mindazonáltal érdemes elolvasni a soron következő 4 legfontosabb tudnivalót a túlóra magyarországi szabályozásával kapcsolatban.
ADATVÉDELMI RENDELET A MUNKAHELYEN – 5 FONTOS TUDNIVALÓ
A Strasbourgi Emberi Jogi Bíróság egy nemrég közzétett ítéletében kimondta, hogy a dolgozók munkahelyi üzenetváltásainak megfigyelése csak bizonyos korlátok között lehetséges. Az ítélet adta az ötletet, hogy összegyűjtsek öt olyan területet a munka világából, ahol felmerülhet a munkavállalók személyes adatainak kezelése és ezzel együtt az Adatvédelmi Rendelet alkalmazása.
NE SZEMEZGESS A SZERZŐDÉSBŐL!
A Kúria döntése ügyfelünk ügyében Egy alá nem írt szerződés komoly problémát okoz, ha később valamelyik fél elkezdi vitatni annak tartalmát, és „kiszemezgeti” a neki kedvező feltételeket. Különösen fennáll ez a veszély napjainkban, amikor a kereskedelmi szerződések többségét e-mail útján kötjük és gyakran elfelejtjük aláírni a papír alapú verziót. A Kúria legutóbbi döntése egyik ügyfelünk ügyében szerencsére világos iránymutatást ad az ilyen esetekre.
HOGYAN KÉRJÜNK KÁRTALANÍTÁST, HA KÉSIK A REPÜLŐGÉPÜNK?
dr. Vereb Anita, dr. Holló Viktória / Követeléskezelés
Kolléganőm, Viktória jelentős összegeket hajt be olyan légiutasok részére, akiknek késett vagy törölték a járatát. Annak, aki gyakran utazik repülőgéppel, érdemes tisztában lennie azzal, hogy milyen jogai vannak az efféle kellemetlenségekkel kapcsolatban. A kártalanítás feltételeiről kérdezem Viktóriát.
CÉGKAPU – A BELÉPÉS KÖTELEZŐ
dr. Vereb Anita / Társasági jog
Míg az ügyfélkapu neve sokak számára ismerősen cseng és azt rendszeresen használják, újdonságként hathat, hogy immáron a cégek is kötelesek létrehozni a saját „kapujukat”, ami nem más mint a cégkapu. A regisztrációs felület már elérhető, sőt 2017. augusztus 30-ig létre is kell hozni a cégkapunkat, a jogszabály által biztosított türelmi idő miatt 2017. év végéig még büntetlenül lehet cégkapumentes életet élni. 2018. január 1-től azonban már szankciókra számíthatnak azok a cégek, akik nem léptek be a kapun. Rövid cikkünkből megtudhatják, hogy pontosan mire is szolgál a cégkapu és hogyan kell regisztrálni.
ADATVÉDELMI RENDELET – 5 TISZTÁZANDÓ KÉRDÉS A FELKÉSZÜLÉSHEZ
Korábbi cikkünkben már említettük, hogy az Európai Adatvédelmi Rendeletet (“Rendelet”) 2018 májusától kell alkalmazni. Egy éved van tehát arra, hogy céged folyamatait megfeleltesd a Rendelet szabályainak. A felkészültég hiánya akár 20 millió Euros bírsághoz is vezethet, ám még ennél is súlyosabb lehet a céged jó hírnevét érintő veszteség, melyet egy komolyabb adatvédelmi incidens okozhat. Egy megfeleltetési projektet sosem könnyű elkezdeni. Azért, hogy ezt egy kicsit könnyebbé tegyük, összegyűjtöttük az 5 legfontosabb kérdéskört, amelyet érdemes tisztázni, mielőtt beleveted magad a részletes megvalósításba.
ILF REGIONÁLIS KONFERENCIA BÉCSBEN
dr. Vereb Anita / Események
Követőink bizonyára tudják, hogy Irodánk tagja az International Law Firms (ILF) nevű szervezetnek, amely független kis és közepes ügyvédi irodák nemzetközi hálózata. Az idei évben az ILF regionális konferenciája a festői Bécsben került megrendezésre. Osztrák Kollégáink egy kiváló konferenciát szervezetek, amelyen több mint 25 tagunk képviseltette magát.
EU-S ADATVÉDELMI RENDELET – A VISSZASZÁMLÁLÁS MEGKEZDŐDÖTT
Feltételezem, hogy az adatvédelem szó nem igazán hoz lázba, sőt ami még ennél is rosszabb, már most abbahagynád a cikkünk olvasását. Mégis megéri 5 percet szánni az Európai Adatvédelmi Rendelet (Rendelet) 5 legfontosabb hatásáról szóló cikkünk elolvasására. A Rendelet csak 2018 májusában fog hatályba lépni, ami azt jelenti, hogy most még elegendő idő van az új adatvédelmi szabályokra való felkészülésre.
PATÓ PÁL KFT. ÉS SUNYI SANYI ESETE - A KÚRIA FRISS DÖNTÉSE
Olvasd el rövid összefoglalónkat egy a Kúria által a felmondás okszerűsége körében hozott döntésről és tanulj a "Pató Pál Kft." hibájából.
KÖZÉPPONTBAN A MUNKAJOG - ELŐADÁS A BELGA ÜZLETI KLUBBAN
Irodánk 2017 januárjában csatlakozott a Magyarországi Belga Üzleti Klubhoz és márciusban lehetőségünk nyílt egy előadás keretében bemutatkozni.
ÜZEMI TANÁCS – AZ 5 LEGFONTOSABB TUDNIVALÓ MUNKÁLTATÓKNAK
Az üzemi tanács a munkáltató és a munkavállalók harmonikus együttműködését biztosító szerv, mely egyfajta konfliktusfeloldó, közvetítő szereppel bír. A Munka Törvénykönyve bizonyos esetekben kötelezővé teszi az üzemi tanács választását, melynek elmaradása esetén a munkáltató fokozott munkaügyi ellenőrzésre számíthat. A jelen cikk keretében ismertetjük az üzemi tanáccsal kapcsolatos legfontosabb tudnivalókat munkáltatók számára.
A TÉVES UTALÁS NEM ELVESZETT PÉNZ
Előfordulhat olyan helyzet, hogy a banki átutaláskor egy téves szám miatt illetéktelen személyhez kerül az összeg. Általában a pórul járt utalást végzők ilyenkor a bankot keresik meg, hogy vonja vissza az átutalási megbízást, ennek sikertelensége esetén azonban a legtöbben feladják anélkül, hogy más behajtási eszközhöz nyúlnának.. Az alábbiakban bemutatjuk a téves utalással kapcsolatban kevéssé ismert jogi szabályozást, amely által új lehetőségek tárulhatnak fel a pénzüket rossz helyre utalóknak.
TAGGYŰLÉSI JÓVÁHAGYÁS NÉLKÜL KÖTÖTT SZERZŐDÉSEK
Amennyiben a Kft. ügyvetetője taggyűlési hozzájárulás hiányában szabálytalanul kötött szerződést, a Kúria korábbi gyakorlata alapján a jogi helyzet alapvetően céggel szerződő partner személyétől függött: „kívülálló” szerződő fél esetén a partner érdekei, míg a céghez „közel álló” szerződő fél esetén a cég védelme került előtérbe. Sajnos az utóbbi időben a felsőbíróságok gyakorlatában ez az elv nem érvényesül egységesen, mely jogbizonytalansághoz vezet. A jelen cikk célja a bírói gyakorlat aktuális állásának összefoglalása és a lehetséges megoldás felvázolása az Új Ptk tükrében.
MENNYI SZABADIDŐ JÁR MUNKA KÖZBEN A MUNKAVÁLLALÓNAK ?
A munkajogi szabályok közismerten nagyon szigorúak, azonban azok értelmezése sokszor vitákat szül a munkáltató és a munkavállaló között. Az egyik kényes kérdés a munkavállalónak munka közben járó pihenőidő kérdése. A tévhitek eloszlatása érdekében szeretnénk megválaszolni a témakörrel kapcsolatban leggyakrabban felvetődő kérdéseket.
WORKSHOP A MEGBÍZÓNKNÁL
Új mintaszerződés bemutatása - Szoros együttműködésben Megbízónkkal kidolgoztunk egy új mintaszerződést, amelyet Megbízónk hazai beszerzésinél fog alkalmazni. Célunk az volt, hogy egy könnyen használható, mégis a Megbízók számára széleskörű jogi védelmet biztosító szerződést szerkesszünk.
EURÓPAI JOGVITÁK A BREXIT UTÁN MAGYAR SZEMSZÖGBŐL
Az európai integráció sikertörténetei a Brüsszel I és Róma I-II rendeletek melyek polgári-gazdasági ügyekben Európa szerte egységesen határozzák meg, hogy mely EU tagállam bírósága előtt milyen jog alapján pereskedhetünk. Jelen cikkben magyar szemszögből elemezzük a Brexit lehetséges hatásait a fenti területeken, valamint a határon átnyúló jogviták egyéb területein, mint a nem vitatott követelések, illetve a választottbíráskodás.
7 TUDNIVALÓ A VERSENYTILALMI MEGÁLLAPODÁSRÓL MUNKÁLTATÓKNAK
dr. Schmidt Richárd / Munkajog
Az egyik legnagyobb üzleti kockázatot jelentheti az a munkavállaló, aki a munkaviszonya alatt szerzett információval és tudással a konkurenciához megy, vagy saját konkurens céget alapít. A cégvezetőknek érdemes előre gondoskodni cégük védelméről, mielőtt még túl késő lenne. Az alábbiakban összefoglaljuk a versenytilalmi megállapodás használatának indokait és főbb szabályait.
KISGYERMEKES ANYÁK FOGLALKOZTATÁSA
Egy hazánkban végzett kutatás során a megkérdezett munkáltatók a nők foglalkoztatásának legfontosabb előnyei közé sorolták az empátiát, a kompromisszumra való hajlandóságot, a rugalmasságot és az alkalmazkodókészséget. A válaszadók ugyanakkor elismerték, hogy a gyermekvállalással és –neveléssel járó nehézségek okozzák számukra a legtöbb problémát a női munkavállalókkal kapcsolatban. Rövid összefoglalónkban néhány olyan tudnivalót mutatunk be, amire érdemes, ha várandós vagy kisgyermekes nőt foglalkoztatunk.
ILF KONFERENCIA 2016 – MAGYARORSZÁGOT KÉPVISELTÜK KÍNÁBAN
dr. Holló Viktória / Események
Ügyvédi irodánk egy nemzetközi ügyvédi szervezet, az International Law Firms (ILF) tagja. A szervezet célja, hogy az önálló kis-és közepes méretű ügyvédi irodák jogi szolgáltatásnyújtását fejlessze a nemzetközi ügyekben. Az ILF által szervezett éves és regionális konferenciákon megoszthatjuk egymással tapasztalatainkat, megismerhetünk új embereket, nézőpontokat, fejleszthetjük közösségüknet.
VESZÉLYBEN AZ ÜGYVEZETŐK MAGÁNVAGYONA?
Az Új Ptk. hatálybalépésekor sokan úgy vélekedtek, hogy mostantól a vezető tisztségviselők már saját (magán)vagyonukkal is felelnek a társaság által okozott károkért. Ezzel összefüggésben az ügyvezetői felelősségbiztosítások piaca korábban soha nem látott mértékben megélénkült. Több mint egy évvel az Új Ptk. hatálybalépését követően a kép tisztulni látszik, és úgy tűnik izgalomra semmi ok, az ügyvezetők felelőssége alapvetően nem változott.
FEDEZETELVONÁS – A VAGYONKIMENTÉS HATÁRAI
Minden felperes rémálma egy megnyert pert követően azzal szembesülni, hogy az adóstól nem lehet behajtani a követelést, mert már semmi sincs a nevén. Mégis előfordulhat, hogy nincs veszve minden, mert amennyiben a bíróság megállapítja, hogy a szerződés „fedezetelvonó”, úgy az a jogosult irányában hatástalan lesz. De mikor fedezetelvonó egy szerződés? Rövid cikkünkben ezt a kérdést járjuk körül a bírói gyakorlat alapján.
MIÉRT HASZNÁLJUNK VÉDJEGYET?
Míg egy jól átgondolt szerződés kellő védelmet nyújthat a szerződő partnerrel szemben, addig számos olyan helyzet van, amikor az másolja le termékünket, szolgáltatásainkat, akivel nem is kötöttünk szerződést. Azon túl, hogy egy védjegy jól megkülönbözteti termékünket, szolgáltatásainkat a versenytársétól, a védjegybejegyzés akkor is hatékony fellépést biztosít a jogsértővel szemben másolás, jogosulatlan névhasználat stb. esetén, ha a felek között nincs szerződés.
AMIRE ELBOCSÁTÁSKOR FIGYELNI KELL
Megválni egy dolgozónktól általában nem kellemes. Ennél már csak az a rosszabb, amikor a volt kollégát mint felperest a munkaügyi bíróságon látjuk viszont az ellenünk indított munkaügyi perben. Ennek elkerülése érdekében még a munkaviszony megszüntetése előtt érdemes megfontolni néhány dolgot, melyet a jelen cikkben gyűjtöttünk össze.
MIÉRT HASZNÁLJON CÉGE MUNKAVÁLLALÓI KÉZIKÖNYVET?
Egy munkavállalói kézikönyv nemcsak arra alkalmas, hogy meghonosítsa a munkáltatónál irányadó belső szabályokat, hanem számos jogvitát is megelőzhet. Ennek ellenére még kevés munkáltató él ezzel az eszközzel, holott a 2012-ben hatályba lépett Munka Törvénykönyve támogatja alkalmazását. Rövid cikkünkben olvashat arról, hogy mi a munkavállalói kézikönyv, melyek az előnyei és adunk néhány ötletet, hogy mit tartalmazzon.
KÖVETELÉSBEHAJTÁS – 5 TIPP, HOGYAN CSINÁLJA
dr.Schmidt Richárd / Követeléskezelés
Nincs annál rosszabb, amikor egy több évig tartó, jogerősen megnyert per után derül ki, hogy már nincs mit behajtani az adóson, mert az időközben tönkrement. A legcélravezetőbb behajtási eljárást emiatt még az elején kell gondosan megválasztani, mielőtt pénzt, időt és energiát pazarolnánk egy süllyedő hajóra. A jelen cikk ebben próbál segítséget nyújtani.
AZ ENGEDÉLYEZETT GAZDÁLKODÓ STÁTUSZ (AEO)
dr.Holló Viktória / Társasági jog
14 Áp
KAPCSOLATÉPÍTÉS MAGYARORSZÁG ÉS DÁNIA KÖZÖTT AZ ILF-BEN - MAGYARORSZÁG DIÓHÉJBAN
Az International Law Firms (ILF) olyan nemzetközi szervezet, amelynek tagjai kis- és közepes méretű független ügyvédi irodák a világ minden részéről. Az ILF lehetőséget ad az ügyvédeknek arra, hogy nemzetközi kapcsolatokat építhessenek ki megismerve más országok jogrendszerét és kultúráját, így biztosítva nemzetközi ügyfelek részére a hatékonyabb szolgáltatásnyújtást.
dr.Schmidt Richárd / Munkajog
FONTOS TIPPEK DOLGOZÓ FELVÉTELEKOR
dr.Vereb Anita / Munkajog
Többfordulós kiválasztási eljárásban végre megtaláltuk az ideális új kollégát. Ez az a pont, amikor a legtöbb munkáltató hajlamos elfelejteni azokat az "apróságokat", melyek később nagyon sokba kerülhetnek, amikor váratlanul egy munkaügyi ellenőrzésre kerül sor, vagy amikor az új kolléga hirtelen a konkurenciához igazol át, netán konkurens céget alapít. A jelen cikkben a 7 legfontosabb dolgot gyűjtöttük össze, melyre új kolléga felvétele során figyelni kell.
KFT. ALAPÍTÁS AZ ÚJ PTK. SZERINT
dr.Schmidt Richárd / Társasági jog
A Kft. a legnépszerűbb cégforma a gazdasági társaságok közül, mely az Új Polgári Törvényköny hatálybalépésével sem változott. Az alábbiakban összefoglaljuk a Kft. alapítás fontosabb szabályait az Új Ptk. alapján: először a kft. legfontosabb jellemzőit ismertetjük, majd röviden kitérünk a cégalapítási eljárás lépéseire és költségeire.